[image: ]


	Naziv obveznika:
	Muzej grada Šibenika

	Broj RKP-a: 
	33771

	Sjedište obveznika: 
	Šibenik

	Matični broj: 
	3019594

	Adresa sjedišta obveznika: 
	Gradska vrata 3

	OIB: 
	35703758632

	Pravno ustrojbeni oblik:
	30 - Ustanova

	Razina:
	21 - Proračunski korisnik proračuna JLP(R)S

	Razdjel: 
	-

	Funkcijska oznaka:
	0820 Službe kulture

	Šifra djelatnosti: prema NKD-u 2007:
	9102

	Šifra županije: 
	15 – Šibensko-kninska županija

	Šifra općine/grada: 
	444 – Grad Šibenik

	Odgovorna osoba: 
	Toni Brajković, ravnatelj

	
	


OBRAZLOŽENJE I. IZMJENA I DOPUNA FINANCIJSKOG PLANA MUZEJA GRADA ŠIBENIKA ZA 2026. GODINU

[bookmark: _Hlk113876349]Prema Zakonu o proračunu (Nar. nov., br. 144/21.), Pravilniku o proračunskim klasifikacijama (Nar. nov., br. 4/2024.), Pravilniku o proračunskom računovodstvu i Računskom planu (Nar. nov., br. 158/2023.) i Uputi za izradu Proračuna Grada Šibenika i financijskih planova za razdoblje 2025. – 2027., iz  listopada 2024. godine (KLASA: 400-01/24-01/22, URBROJ: 2182-01-06-24-2).

Sažetak djelokruga rada proračunskog korisnika 
Muzej grada Šibenika (u daljnjem tekstu: Muzej) je pravna osoba, osnovana kao javna ustanova u kulturi za trajno obavljanje muzejske djelatnost od javnog interesa u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša, u službi društva i njegova kulturnog i gospodarskog razvitka, otvorena za javnost. 
Muzej je povezan u Sustav muzeja Republike Hrvatske radi primjene jedinstvenog stručnog pristupa obavljanju muzejske djelatnosti. Osnivač Muzeja je Grad Šibenik. Muzej ima status proračunskog korisnika te kao takav financijsko poslovanje i računovodstvo vodi u skladu s propisima za proračunske korisnike jedinica lokalne i područne (regionalne) samouprave.
Djelatnosti Muzeja jesu: prikupljanje muzejske građe i muzejske dokumentacije sukladno svojoj misiji i politici sakupljanja; čuvanje muzejskih predmeta u odgovarajućim uvjetima; zaštita cjelokupne muzejske građe, muzejske dokumentacije, baštinskih lokaliteta i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara; vođenje propisane dokumentacije o muzejskim predmetima, zbirkama i aktivnostima muzeja; organiziranje stalnih i povremenih izložbi te stručno vođenje; provođenje istraživanja; izdavačka djelatnost; organiziranje predavanja, konferencija i stručnih skupova, edukativnih aktivnosti i radionica; podržavanje i organiziranje umjetničkih i kulturnih događanja u okviru svog djelokruga; obavljanje poslova upravljanja muzejskim zbirkama od strane stručnih djelatnika sukladno standardima; omogućavanje dostupnosti zbirki u obrazovne, stručne i znanstvene svrhe; provođenje digitalizacije muzejske građe, obavljanje revizije muzejske građe; obavljanje procjene povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup; izrada stručnih mišljenja, vještačenja i elaborata o muzejskom predmetu, građi, zbirci o kojoj skrbi i drugim kulturnim dobrima; organiziranje izrade i prodaje suvenira i predmeta te izdavanje i prodaja publikacija tematski vezanih uz fundus i program muzeja te obavljanje i drugih djelatnosti sukladno Zakonu o muzejima. 
Ustrojstvo i upravljanje Muzejom uređeno je Statutom Muzeja. Tijela Muzeja su ravnatelj, upravno vijeće i stručno vijeće. Ravnatelj upravlja Muzejom te predstavlja i zastupa Muzej u pravnom prometu i pred tijelima javne vlasti. Upravno vijeće usvaja program rada i razvitka na prijedlog ravnatelja i uz pribavljeno mišljenje stručnog vijeća; usvaja financijski plan, financijski izvještaj, izvještaj o izvršenju financijskog plana te izvješće o izvršenju programa rada i razvitka Muzeja; donosi Statut uz prethodnu suglasnost osnivača te druge akte sukladno Statutu. Stručno vijeće, sačinjeno od stručnih muzejskih djelatnika, raspravlja o stručnim pitanjima rada Muzeja, razmatra i predlaže programe rada, izvješća o radu i daje mišljenja i prijedloge u vezi s razvojem djelatnosti. Radi obavljanja muzejske djelatnosti te poslovanja Muzeja kao ustanove u pravnom i ekonomskom smislu, Muzej je ustrojen u odjele i službe: Arheološki odjel, Odjel dokumentacije, Etnografski odjel, Konzervatorsko-restauratorski odjel, Kulturno-povijesni odjel, Odjel novije povijesti, Službu općih poslova i Financijsko-računovodstvenu službu. Ukupno je zaposleno 21 djelatnik.

Obrazloženje programa i aktivnosti
Muzej, kao dio kulturne infrastrukture Grada Šibenika, kroz planirane programe provodi aktivnosti koje su usmjerene na očuvanje, zaštitu, unaprjeđenje i prezentaciju kulturno-povijesne baštine te na podizanje svijesti o njihovoj važnosti i značenju za lokalnu zajednicu. Muzej unutar svoje zajednice ima važnu ulogu i utjecaj na popularizaciju različitih vrsta umjetnosti među građanima svih skupina. Muzej kao regionalna muzejska baštinska ustanova doprinosi razvoju suvremenog društva, ističući spoznaje o Šibeniku i šibenskom kraju na zanimljiv i atraktivan način privlačan lokalnom stanovništvu, ali i široj društvenoj zajednici. Misija Muzeja je sakupljanje, istraživanje, očuvanje, zaštita, prezentacija i interpretacija lokalnog identiteta, povijesti, kulture, umjetnosti i tradicijske baštine šibenskog područja na dobrobit šire javnosti, obrazovanja svih dobnih skupina društva i održivo korištenje kulturne baštine. Muzej posjeduje bogati muzejski fundus od 130.965 predmeta (inventariziranih 72.126), sistematiziran u 45 zbirki, koje se čuvaju u 3 zgrade u povijesnoj jezgri Šibenika. Dio muzejskog fundusa prezentira se javnosti kroz stalni postav, različite povremene tematske izložbe i događanja. 
Planirane programe Muzejske djelatnosti Muzeja čine Redovna djelatnost i Zaštita kulturno povijesne baštine, te aktivnosti i projekti u okviru programa Zaštita kulturno povijesne baštine:   Zaštita kulturno povijesne baštine, Stalni postav Muzeja, Muzejsko-galerijska djelatnost, Arheološki lokaliteti, Muzejsko izdavaštvo, novi kapitalni projekt Energetska obnova Muzeja grada Šibenika i tekući projekt Edukacija u europskim muzejima – Erasmus+. Navedenim aktivnostima povećat će se mogućnost za ostvarenje dodatnih vlastitih prihoda koji direktno postaju nova vrijednost za muzejsku djelatnost, za djelatnike Muzeja, za Šibenčane i za grad.







Obrazloženje posebnog dijela II. Izmjena i dopuna financijskog plana Muzeja
	Razdjel: 3 UPRAVNI ODJEL ZA DRUŠTVENE DJELATNOSTI
Glava: 4 MUZEJ GRADA 
Uprava: 0003 MUZEJ GRADA ŠIBENIKA

	Planirana sredstva za provedbu
	2.440.178,00 EUR

	NAZIV PROGRAMA 
	152001 MUZEJSKA DJELATNOST

	Funkcijska oznaka
	0820 Službe kulture

	Regulatorni okvir 
	Zakon o muzejima (Nar. nov., 61/18., 98/19., 114/22. i 36/24.)
Zakon o ustanovama (Nar. nov., 76/93., 29/97., 47/99., 35/08.,  127/19. i 151/22.)
Zakon o proračunu (Nar. nov., 144/21.)          
Zakon o kulturnim vijećima i financiranju javnih potreba u kulturi Nar. nov., 83/22)
Zakon o radu (N.N., br. 93/14., 127/17., 98/19., 151/22. i 64/23.)

	Opis programa 
	A15200101 Redovna djelatnost Muzeja

	Ciljevi programa 
	Zadobivanje veće pažnje sadašnje i buduće publike Muzeja organiziranjem povremenih izložbi, umjetničkih i kulturnih događanja, osiguravanjem dostupnosti zbirki u obrazovne, stručne i znanstvene svrhe, osiguravanjem prihvatljivog okruženja za javnost.

	Planirana sredstva za provedbu 
	826.582,00 EUR 

	Pokazatelj rezultata 
	Navedeni su u zasebnoj tablici

	Obrazloženje 



	Povećanje rashoda na Redovnoj djelatnosti odnosi se na rashode za zaposlene zbog primjene nove osnovice za obračun plaće.
Svi planirani rashodi odnose se na redovno funkcioniranje Muzeja kao javne ustanove u kulturi te kao proračunskog korisnika koji se u cijelosti financiraju iz nadležnog proračuna.

	NAZIV PROGRAMA 
	152002 ZAŠTITA KULTURNO POVIJESNE BAŠTINE

	Funkcijska oznaka
	0820 Službe kulture

	Regulatorni okvir 
	Zakon o muzejima (Nar. nov., 61/18., 98/19., 114/22. i 36/24.)
Zakon o ustanovama (Nar. nov., 76/93., 29/97., 47/99., 35/08., 127/19. i 151/22.)
Zakon o kulturnim vijećima i financiranju javnih potreba u kulturi Nar. nov., 83/22)
Zakon o proračunu (Nar. nov., 144/21.)          
Zakon o zaštiti i očuvanju kulturnih dobara (Nar. nov., 62/20., 117/21.i 114/22.)

	Opis programa 
	A101801 Zaštita kulturno povijesne baštine - Kontinuirana briga za muzejski fundus kroz planiranu sakupljačku politiku te utvrđivanje prioriteta obrade i zaštite muzejskih predmeta, međumuzejska suradnja, sakupljane muzejske građe i njena obrada te izrada muzejskih suvenira.
K101803 Stalni postav Muzeja - dovršetak projekta stalnog muzejskog postava na III. katu Kneževe palače.
A101815 Muzejsko-galerijska djelatnost - Populariziranje Muzeja osmišljavanjem atraktivnih interdisciplinarnih izložbi kao i edukacijom mladih putem radionica i igraonica te povećavanje interesa lokalne zajednice za šibensku baštinu.
A101816 Arheološki lokaliteti - Kontinuirana terenska aktivnost i suradnja s drugim ustanovama u usavršavanju stručnjaka.
A101817 Muzejsko izdavaštvo - Vlastitim izdanjima popularizirati i promicati muzejsku djelatnost.
T101821 Energetska obnova Muzeja Grada Šibenika - temeljem Odluke o financiranju  Ministarstva kulture i medija.
T101822 100 godina Muzeja grada Šibenika – u 2026. godini Muzej nastavlja s obilježavanjem 100 godina od osnutka.

	Ciljevi programa 
	Zaštita i očuvanje kulturne baštine i njezine dostupnosti javnosti kroz nabavu muzejske građe, istraživanja, stručne i znanstvene obrade te njezine sistematizacije u zbirke, trajne zaštite muzejske građe, muzejske dokumentacije i arheoloških lokaliteta i nalazišta u svrhu osiguranja dostupnosti, obrazovanja, tumačenja, uživanja, predstavljanja i prezentiranja javnosti muzejske građe kroz stalni postav, povremene izložbe, istraživanja, izdavaštvo, digitalizaciju muzejske građe, predavanja, konferencije i stručne skupove, edukativne aktivnosti i radionice zainteresiranom, u najvećem broju, domicilnom stanovništvu te stranim posjetiteljima i gostima. Muzejska građa i muzejska dokumentacija štite se kao kulturno dobro.

	Planirana sredstva za provedbu 
	1.613.596,00 EUR

	Pokazatelj rezultata 
	Navedeni su u zasebnoj tablici

	Obrazloženje 
	[bookmark: _Hlk51674538]Ovim Izmjenama i dopunama rashodi su povećani za 562.696,00 EUR. Povećanje se najvećim dijelom odnosi na rashode planirane iz sredstava Mehanizma za oporavak i otpornost za projekt Energetska obnova Muzeja grada Šibenika te na rashode iz Općih prihoda i primitaka.
Planirani projekti i aktivnosti detaljnije su opisani u nastavku obrazloženja.
Izvori financiranja: opći prihodi i primici, vlastiti prihodi, prihodi za posebne namjene, pomoći i preneseni višak.






1. Aktivnost: 15200101 Redovna djelatnost Muzeja – 826.582,00 EUR 
Zakonska osnova:  Članak 6. Zakona o muzejima
	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026. 

	Povećanje broja inventiranih muzejskih predmeta
	Muzejski predmeti upisom u inventarnu knjigu Muzeja stječu status kulturnog dobra, a inventarna knjiga Muzeja sastavni je dio Registra kulturnih dobara Republike Hrvatske
	Broj inventiranih muzejskih predmeta
	7700
	MGŠ
	7700

	Stručno usavršavanje na seminarima, savjetovanjima i simpozijima
	Poticanje djelatnika na edukaciju i stručno usavršavanje 
	Broj stručnih usavršavanja
	9
	MGŠ
	9



Povećanje rashoda na Redovnoj djelatnosti odnosi se na rashode za zaposlene zbog primjene nove osnovice za obračun plaće.



2. [bookmark: _Hlk116476224]Aktivnost: A15200201 Zaštita kulturno-povijesne baštine – 90.357,00 EUR 
Zakonska osnova:  Članak 6. Zakona o muzejima
	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026. 

	Sudjelovanje na stručnim i znanstvenim kongresima i savjetovanjima
	Sudjelovanjem na stručnim i znanstvenim kongresima i savjetovanjima prezentira se i promovira kulturno-povijesna baština šibenskog kraja
	Broj sudjelovanja na stručnim i znanstvenim kongresima i savjetovanjima
	7
	MGŠ
	7

	Povećanje broja otkupa muzejske građe
	Otkupom muzejskih predmeta želi se povećati muzejski fundus
	Broj otkupljenih muzejskih predmeta
	16
	MGŠ
	16

	Povećanje broja konzervacije i restauracije na muzejskim predmetima
	Konzervacijom i restauracijom želi se stanje muzejskih predmeta staviti u funkciju
	Broj konzerviranih i restauriranih muzejskih predmeta
	100
	MGŠ
	100



[bookmark: _Hlk205977798]

Na aktivnosti Zaštita kulturno povijesne baštine povećani su rashodi za 22.957,00 eura zbog učestale potrebe za prijevozom muzejske građe iz Muzeja u depo u Mandalini uslijed energetske obnove Muzeja. Dio povećanih rashoda je iz Općih prihoda i primitaka 15.000,00 eura, a ostatak rashoda je povećan iz izvora Višak prihoda iz prethodne godine.
		


3. Kapitalni projekt: 15200202 – Stalni postav Muzeja – 15.000,00 EUR

Ovim Izmjenama i dopunama nije se mijenjao planirani iznos.
 Radovi na projektu energetske obnove Muzeja zbog dinamike, obima i plana kolidiraju s radovima na dovršetku III. kata Stalnog postava. Naime, prije nastavka radova na Stalnom postavu potrebni su određeni zahvati u prostoru III. kata  sukladno projektu energetske obnove koji onemogućavaju usporedni nastavak dovršenja Stalnog postava.
Riječ je o dovršetku projekta stalnog muzejskog postava na III. katu Kneževe palače, a odnosi se na vremensko razdoblje novije povijesti. 
Stalni postav Muzeja grada Šibenika, smješten u atriju i južnom krilu Kneževe palače, prezentira povijest grada i njegove okolice od 6. tisućljeća prije Krista do kraja 18. stoljeća. U Stalnom postavu čuvaju se najreprezentativniji eksponati iz bogate povijesti grada Šibenika. 
Za Stalni postav planirano je izvršenje rashoda iz općih prihoda i primitaka i iz pomoći iz državnog proračuna.




4. Aktivnost: A15200215 Muzejsko-galerijska djelatnost – 72.004,00 EUR

Najveći iznos smanjenja na ovoj aktivnosti se odnosi na rashode iz izvora Pomoći iz državnog proračuna zbog manje odobrenih programa i sredstava od strane Ministarstva kulture i medija.
Nešto manji iznos smanjenje rashoda je iz izvora Vlastiti prihodi zbog planiranog manjeg ostvarenja prihoda do kraja godine, dok su iz viška prihoda iz prethodne godine povećani materijalni rashodi.
Posebni cilj: Populariziranje Muzeja osmišljavanjem atraktivnih interdisciplinarnih izložbi kao i edukacijom mladih putem radionica i igraonica te povećavanje interesa lokalne zajednice za šibensku baštinu. Također, Muzej kontinuirano radi i na uključivanju osjetljivih društvenih skupina u uživanju u materijalnoj i nematerijalnoj baštini.
Za Muzejsko – galerijsku aktivnost planirano je izvršenje iz općih prihoda i primitaka, pomoći, vlastitih prihoda, prihoda za posebne namjene te iz prenesenog viška.








	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026. 

	Povećanje broja izložbi
	Prezentacija i popularizacija kulturne baštine domicilnom stanovništvu i drugim posjetiteljima
	Izložba
	3
	MGŠ
	3

	Povećanje broja posjetitelja
	Poticanje kvalitete obavljanja programske djelatnosti kroz muzejsko-galerijsku djelatnost
	Broj posjetitelja
	6000
	MGŠ
	6000

	Povećanje broja gostovanja izložbi MGŠ-a u drugim muzejima
	Prezentacija i popularizacija kulturne baštine šibenskog kraja
	Izložba
	1
	MGŠ
	1

	Povećanje broja manifestacija
	Manifestacijama se potiče javnost za sudjelovanjem na manifestacijama vezanim za promociju muzejske djelatnosti
	Manifestacija
	6
	MGŠ
	6

	Povećanje broja edukativne djelatnosti - vodstva i predavanja za građanstvo
	Približavanje kulturne baštine i educiranje o kulturnoj baštini 
	Vodstvo i predavanje
	30
	MGŠ
	30

	Povećanje broja radionica  za djecu
	Približavanje kulturne baštine i educiranje o kulturnoj baštini djece vrtićke i školske dobi
	Radionica i igraonica
	40
	MGŠ
	40






5. Aktivnost: A15200217 Arheološki lokaliteti – 45.800,00 EUR

Ovim Izmjenama i dopunama najvećim su dijelom smanjeni rashodi iz izvora Pomoći iz državnog proračuna zbog manje odobrenih sredstava od strane Ministarstva kulture i medija te  iz izvora Vlastiti prihodi zbog manje planiranog ostvarenja prihoda.
Posebni cilj: Kontinuirana terenska aktivnost i suradnja s drugim ustanovama u usavršavanju stručnjaka.
Muzej skrbi o 15 arheoloških lokaliteta što prije svega podrazumijeva njihovo održavanje. Osim redovnog održavanja u 2026. godini planirane su sljedeće aktivnosti: arheološko iskopavanje nalazišta Čista Mala – Velištak, arheološko istraživanje nalazišta Velika Mrdakovica, arheološko istraživanje i konzervacija nalazišta Goriš – Mukoše, geofizička i klasična arheološka istraživanja na lokalitetu Danilo – međunarodna suradnja.
Za Arheološke lokalitete planirano je izvršenje iz  općih prihoda i primitaka, vlastitih prihoda i pomoći.


	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026. 

	Povećanje broja terenskog istraživanja
	Sustavno arheološko istraživanje lokaliteta
	Broj terenskih istraživanja
	3
	MGŠ
	3





6. Aktivnost: A152002 Muzejsko izdavaštvo –61.300,00 EUR

Ovim Izmjenama i dopunama rashodi su smanjeni za 23.000,00 eura zbog manje odobrenih sredstava od strane Ministarstva kulture i medija.
Poseban cilj: Vlastitim izdanjima popularizirati i promicati muzejsku djelatnost.
Kao važan dio muzejske djelatnosti, muzejsko izdavaštvo, kroz pisanu riječ i slikovnim reprodukcijama, približava publici raznovrsne aspekte kulturne baštine. 
Za Muzejsko izdavaštvo planirano je izvršenje iz općih prihoda i primitaka, vlastitih prihoda, pomoći i iz prenesenog viška.

	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026. 

	Povećanje broja vlastitih izdanja
	Valoriziranje i promicanje kulturne baštine i suvremenog stvaralaštva
	Izdanje
	2
	MGŠ
	2

	
	
	
	
	
	






7. Kapitalni projekt: K152002 Energetska obnova Muzeja grada Šibenika – 1.236.835,00 EUR

Ovim Izmjenama i dopunama rashodi su povećani za 566.835,00 EUR.
Povećanje rashoda se odnosi na rashode koji nisu izvršeni u 2025. godini zbog dinamike radova.
Za ovaj projekt dobivena je Odluka o financiranju dana 07. svibnja 2024. u ukupnom iznosu od 1.327.292,62 EUR bespovratnih sredstava od strane Ministarstva kulture i medija.



8. Tekući projekt: T15200222 100 godina Muzeja grada Šibenika – 92.300,00 EUR

Ovim Izmjenama i dopunama rashodi su povećani za 31.800,00 eura. Povećanje je najvećim dijelom iz izvora Ostali prihodi za posebne namjene zatim iz odobrenih sredstava Ministarstva kulture i medija te iz viška prihoda iz prethodne godine.
Za ovaj projekt planirano je izvršenje iz općih prihoda i primitaka, vlastitih prihoda, pomoći i viška iz prethodne godine.
I u 2026. godini nastavljamo s obilježavanjem 100 godina od osnutka Muzeja grada Šibenika.
Obilježavanje obljetnice se nastavlja znanstvenim skupom „ U čast Slave Grubišića: Šibenik kroz stoljeća“, predstavom vezanom uz slikovnicu s narodnim pričama don Krste Stošića te postavljanjem ploče o šibenskoj kapi.


    



  U Šibeniku, 13.05.2026..
                      
                                                                                       
	   Ravnatelj
Toni Brajković

